[{"text_idx": "#000004", "text": "Bws a\u0302 chelf stryd i anrhydeddu ein dinas"}, {"text_idx": "#000005", "text": "Mae Tee2Sugars, yr artist celf stryd enwog o Gymru, wedi paentio un o fysiau Newport Bus er mwyn anrhydeddu ffigwr a chyfnod yn hanes Casnewydd sy\u2019n cynrychioli cynnydd, sef Arglwyddes Rhondda a mudiad y Siartwyr. Cafodd y bws ei lansio ddiwedd mis Rhagfyr, a bydd modd ei weld o amgylch y ddinas yn ystod yr ychydig fisoedd nesaf."}, {"text_idx": "#000006", "text": "Cafodd Tee2Sugars, yr artist celf o Gymru, ei wahodd gan Newport Transport i baentio a\u0302 chwistrell un o fysiau deulawr Newport Transport er mwyn dathlu celf a hanes lleol."}, {"text_idx": "#000008", "text": "\u201cMae Newport Bus yn rhan annatod o\u2019r gymuned yng Nghasnewydd, ac roeddem am hyrwyddo\u2019r hyn sy\u2019n dda am gymuned y ddinas. \u201cEin Bws Ni\u201d yw\u2019r bws, sy\u2019n golygu ei fod yn wasanaeth bws i bawb.\u201d"}, {"text_idx": "#000009", "text": "\u201cDiben y prosiect hwn oedd clodfori pobl Casnewydd. Yr hyn sy\u2019n gwneud Casnewydd yn wahanol i bob dinas arall yn y DU yw angerdd y bobl sy\u2019n byw yma, nad oes ei debyg yn unman arall. Mae gweithio gyda Newport Bus i greu\u2019r darn hwn o gelf wedi bod yn brofiad gwych.\u201d"}, {"text_idx": "#000011", "text": "\u201cRoedd yn braf cyfuno Arglwyddes Rhondda a mudiad y Siartwyr mewn un darn o gelf ... ar fws! Rwy\u2019n dwlu ar y ffaith nad yw\u2019r darn hwn o waith celf ar wal yn rhywle, a\u2019i fod yn symud o amgylch y ddinas er mwyn i bawb allu ei weld, sy\u2019n golygu bod y gwaith celf yn cael ei roi yn o\u0302l i\u2019r bobl! Diolch, Newport Bus, am y cyfle gwych hwn!\u201d"}, {"text_idx": "#000013", "text": "Mae ochr arall y bws wedi\u2019i neilltuo i fudiad y Siartwyr, a gaiff ei bortreadu\u2019n rymus gan ffotograff pwysig o\u2019r orymdaith a\u0302 ffaglau yn yr w\u0302yl fodern Newport Rising. Mudiad y Siartwyr oedd y mudiad torfol cyntaf i\u2019w sbarduno gan y dosbarthiadau gweithiol, a\u2019r cam cyntaf tuag at roi profiad gwleidyddol gwerthfawr i\u2019r dosbarthiadau gweithiol o ymgyrchu, trefnu cyhoeddusrwydd a chynnal cyfarfodydd. Mae modd gweld casgliad o eitemau o bwys cenedlaethol sy\u2019n ymwneud a\u0302 mudiad y Siartwyr yn Amgueddfa ac Oriel Gelf Casnewydd (sydd ar gau oherwydd gwaith adnewyddu tan fis Gorffennaf 2023)."}, {"text_idx": "#000015", "text": "\u201cMae trafnidiaeth gyhoeddus yn mynd yn fwyfwy pwysig wrth i bobl geisio mynd i\u2019r afael a\u0302\u2019r newid yn yr hinsawdd drwy leihau allyriadau \u2013 gwnaethom ddewis darlunio dau fudiad cryf sy\u2019n cynrychioli\u2019r datblygiadau a wnaed yng Nghasnewydd i\u2019n cymdeithas."}, {"text_idx": "#000016", "text": "\u201cMae ein gwasanaeth wedi bod yn elfen gyson o\u2019n cymuned ers dros ganrif, sydd wedi ymrwymo erioed i wasanaethu ei gymuned. Dyna pam yr ydym mor falch o\u2019r darn hwn o waith, ac rydym yn gobeithio y bydd pobl Casnewydd yn mwynhau ei weld yn teithio ar hyd ein strydoedd yn ystod yr wythnosau a\u2019r misoedd sydd i ddod.\u201d"}, {"text_idx": "#000017", "text": "Ffynhonnell y wybodaeth: Newport Bus"}]